钦定古今图书集成/理学汇编/文学典/第012卷 > 日知录 > 《文须有益于天下》
## 钦定古今图书集成/理学汇编/文学典/第012卷 > 日知录 > 《文须有益于天下》

文之不可绝于天地间者，曰“《明道》也，纪政事也，察民
隐也，乐道人之善也”，若此者有益于天下，有益于将
来，多一篇多一篇之益矣。若夫怪力乱神之事，无稽
之言，剿袭之说，谀佞之文，若此者有损于己，无益于
人，多一篇多一篇之损矣。